Source: https://www.edilex.fi/eduskunnan_viikko/2005_11.html
Timestamp: 2019-09-22 16:32:46+00:00
Document Index: 26228935

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Vuosi 2005, viikko 11 | Eduskunnan viikko | Virallistieto | EDILEX
Vuosi 2005, viikko 11
Eduskunnan viikko 11/2005
Keskiviikko 16.3.2005
Hallituksen esitys laiksi valtion virkaehtosopimuslain muuttamisesta
HE 272/2004 vp, HaVM 4/2005 vp
HE 125/2004 vp, LiVM 5/2005 vp
HaVM 5/2005 vp - HE 277/2004 vp Hallituksen esitys laiksi väestötietolain muuttamisesta
Esityksessä ehdotetaan lisättäviksi väestötietolakiin säännökset Väestörekisterikeskuksen tarjoamasta tietojenkäsittelypalvelusta. Uudessa palvelussa olisi mahdollista järjestää muuhun tietojärjestelmään kuin väestötietojärjestelmään sisältyvien henkilö- ja rakennustietojen ylläpito teknisesti väestötietojärjestelmän yhteydessä.
Hallintovaliokunta hyväksyi hallituksen esityksen muuttamattomana (Valiokuntaneuvos Minna-Liisa Rinne, 432 2062)
HaVM 6/2005 vp - HE 270/2004 vp Hallituksen esitys Suomen ja Ranskan välillä turvallisuusluokitellun tiedon vaihtamisesta ja vastavuoroisesta suojaamisesta tehdyn yleisen turvallisuussopimuksen hyväksymisestä sekä laiksi mainitun sopimuksen lainsäädännön alaan kuuluvien määräysten voimaansaattamisesta
Esityksessä ehdotetaan, että eduskunta hyväksyisi Suomen ja Ranskan välisen yleisen turvallisuussopimuksen turvallisuusluokitellun tiedon vaihtamisesta ja vastavuoroisesta suojaamisesta sekä lain sopimuksen lainsäädännön alaan kuuluvien määräysten voimaansaattamisesta.
Hallintovaliokunta hyväksyi hallituksen esityksen muuttamattomana ja ehdotti että eduskunta hyväksyy Helsingissä 28 päivänä syyskuuta 2004 Suomen tasavallan ja Ranskan tasavallan välillä turvallisuusluokitellun tiedon vaihtamisesta ja vastavuoroisesta suojaamisesta tehdyn yleisen turvallisuussopimuksen. (Valiokuntaneuvos Ossi Lantto, 432 2080)
StVM 4/2005 vp - HE 226/2004 vp Hallituksen esitys laiksi sosiaalihuollon ammatillisen henkilöstön kelpoisuusvaatimuksista
Esityksessä ehdotetaan säädettäväksi laki sosiaalihuollon ammatillisen henkilöstön kelpoisuusvaatimuksista. Laki korvaisi voimassa olevan asetuksen sosiaalihuollon ammatillisen henkilöstön kelpoisuusehdoista.
Mietintöön sisältyy edustajien Paula Risikko /kok, Eero Akaan-Penttilä /kok, Maija Perho /kok, Raija Vahasalo /kok, ja Leena Rauhala/kd vastalauseet
TyVM 3/2005 vp - HE 195/2004 vp Hallituksen esitys laiksi naisten ja miesten välisestä tasa-arvosta annetun lain muuttamisesta
Esityksessä ehdotetaan muutettavaksi naisten ja miesten välisestä tasa-arvosta annettua lakia (tasa-arvolaki). Ehdotuksella pantaisiin samalla täytäntöön muutettu EU:n työelämän tasa-arvodirektiivi.
Työpaikan tasa-arvosuunnittelua koskevia säännöksiä täsmennettäisiin. Tasa-arvosuunnitelman tulisi ehdotuksen mukaan sisältää selvitys naisten ja miesten sijoittumisesta eri tehtäviin sekä kartoitus naisten ja miesten tehtävien luokituksesta, palkoista ja palkkaeroista. Tasa-arvosuunnittelun tehosteeksi ehdotetaan mahdollisuutta asettaa uhkasakko työnantajalle, joka laiminlyö suunnitteluvelvollisuuden.
Tasa-arvolakiin ehdotetaan sisällytettäväksi määritelmät välittömästä ja välillisestä syrjinnästä sukupuolen perusteella. Myös seksuaalinen häirintä ja häirintä sukupuolen perusteella ehdotetaan määriteltäväksi laissa kielletyksi syrjinnäksi. Oppilaitoksia, peruskoulua lukuun ottamatta, ja etujärjestöjä koskevien säännösten perusteella menettely olisi kiellettyä syrjintää, jos oppilaitos tai etujärjestö laiminlyö huolehtimisvelvollisuutensa häirinnän poistamisen osalta. Käsky tai ohje harjoittaa sukupuoleen perustuvaa syrjintää määritellään syrjinnäksi.
Mietintöön sisältyy edustajien Markus Mustajärvi /vas, Matti Kauppila /vas, Tarja Cronberg /vihr, Oras Tynkkynen /vihr, vastalauseet.
YmVM 3/2005 vp - HE 229/2004 vp Hallituksen esitys laiksi vuokra-asuntojen korkotukilainalla rahoitettujen asuntojen vapautumisesta käyttörajoituksista
Esityksessä ehdotetaan säädettäväksi laki, jonka perusteella kunta voi myöntää luvan käyttää vuokra-asuntolainojen korkotuesta annetun lain nojalla rahoitettua asuntoa muussa kuin asuinkäytössä ja Valtion asuntorahasto voi vapauttaa tällaisen asunnon tai talon käyttörajoituksista. Jos kyseessä on vuokra-asuntolainalla rahoitettu osaomistusasunto, enemmistöosakas ja asukas voivat sopia asunnon lunastamisesta omistusasunnoksi, kun vähintään viisi vuotta on kulunut korkotukilainan ensimmäisen erän nostamisesta.
Ympäristövaliokunta hyväksyi hallituksen esityksen muutoksen jälkeen (Valiokuntaneuvos Marja Ekroos, 432 2089)
Hallituksen esitys laeiksi rikesakkomenettelystä annetun lain sekä eräiden muiden lakien muuttamisesta ajoneuvon haltijan vastuun toteuttamiseksi automaattisessa liikennevalvonnassa
HE 16/2005 vp
Lakivaliokuntaan, Liikenne- ja viestintävaliokuntaan
Laki potilaan asemasta ja oikeuksista annetun lain 9 §:n muuttamisesta
LA 18/2005 vp (Toimi Kankaanniemi /kd ym.)
Laki sähkön ja eräiden polttoaineiden valmisteverosta annetun lain 8 §:n muuttamisesta
LA 19/2005 vp (Toimi Kankaanniemi /kd ym.)
Torstai 17.3.2005
Laki ulosottolain 4 luvun 6 §:n muuttamisesta
LA 20/2005 vp (Lauri Oinonen /kesk)
LA 24/2005 vp (Timo Soini /ps ym.)
Valtioneuvoston selonteko valtiontalouden kehyksistä vuosille 2006-2009
VNS 1/2005 vp